PASKELBTOSIOS ĮSTAIGOS AB „VIAMATIKA“

**SERTIFIKAVIMO CENTRAS**

# PATVIRTINTA

AB „VIAMATIKA“ SC vadovo

2021 m. rugpjūčio 16 d.

## STATYBOS PRODUKTŲ VIDINĖS GAMYBOS KONTROLĖS VERTINIMO IR SERTIFIKAVIMO NUOSTATAI

# Septintasis leidimas

Leidimas įsigalioja nuo 2021-08-23

VILNIUS 2021

## TURINYS

[1. BENDROSIOS NUOSTATOS 3](#_Toc416182352)

[2. TAIKYMO SRITIS 3](#_Toc416182353)

[3. PAGRINDINĖS SĄVOKOS, TERMINAI, APIBRĖŽTYS 3](#_Toc416182354)

[4. SANTRUMPOS IR PAAIŠKINIMAI 4](#_Toc416182355)

[5. VIDINĖS GAMYBOS KONTROLĖS VERTINIMAS IR SERTIFIKAVIMAS 4](#_Toc416182356)

[5.1. Įvadas 4](#_Toc416182357)

[5.2. VGK vertinimo ir sertifikavimo procesas 4](#_Toc416182358)

[5.3. Informacijos suteikimas gamintojams (pareiškėjams) 7](#_Toc416182359)

[5.4. Paraiškos pateikimas 7](#_Toc416182360)

[5.5. Sprendimo dėl VGK vertinimo ir sertifikavimo priėmimas 7](#_Toc416182361)

[5.6. Sutartis, sąmata 7](#_Toc416182362)

[5.7. Pradinis gamybos įmonės ir vidinės gamybos kontrolės vertinimas 8](#_Toc416182363)

[5.8. Atitikties įvertinimas 9](#_Toc416182364)

[5.9. Nutarimo dėl VGK sertifikavimo parengimas ir priėmimas 9](#_Toc416182365)

[5.10. Licencinės sutarties sudarymas 9](#_Toc416182366)

[5.11. Vidinės gamybos kontrolės atitikties sertifikato įforminimas ir išdavimas 9](#_Toc416182367)

[5.12. Tęstinė VGK priežiūra ir vertinimas 11](#_Toc416182368)

[5.13. Vidinės gamybos kontrolės atitikties sertifikato galiojimo sustabdymas arba panaikinimas 11](#_Toc416182369)

[5.14. Sertifikavimo srities išplėtimas ar susiaurinimas 12](#_Toc416182370)

[5.15. Informavimas apie VGK sertifikavimo pakeitimus 13](#_Toc416182371)

[6. APELIACIJOS, SKUNDAI, GINČAI 13](#_Toc416182372)

[7. ĮRAŠAI 13](#_Toc416182373)

[8. NUORODOS 13](#_Toc416182374)

[1 priedas.](#_Toc416182375) [VGK VERTINIMO KRITERIJAI 15](#_Toc416182376)

1. BENDROSIOS NUOSTATOS
	1. Svarbiausias vidinės gamybos kontrolės (toliau - VGK) vertinimo tikslas - nustatyti, ar gamintojo parengta ir įdiegta VGK funkcionuoja bei sudaro sąlygas gamintojui parengti ir teikti eksploatacinių savybių deklaraciją bei gaminamą statybos produktą ženklinti CE ženklu.
	2. Šiuose nuostatuose aprašyta statybos produktų sertifikavimo schema, atitinkanti eksploatacinių savybių pastovumo vertinimo ir tikrinimo sistemą 2+ (žr. Europos Parlamento ir Tarybos reglamentas (ES) Nr. 305/2011, toliau – Statybos produktų reglamentas arba CPR), pagal kurią dirba paskelbtosios įstaigos AB „VIAMATIKA“ Sertifikavimo centras.
	3. Gamintojo gaminamo statybos produkto atitiktis darniojo standarto reikalavimams bei eksploatacinių savybių deklaracija dėl esminių charakteristikų pagrindžiama šiais elementais (eksploatacinių savybių pastovumo vertinimo ir tikrinimo sistema 2+):
* gamintojas: nustato produkto tipą pagal tipo bandymą (įskaitant ėminio ėmimą), su tipu susijusius skaičiavimus, lentelėse nurodytas vertes arba aprašomąją produkto dokumentaciją; vykdo vidinę gamybos kontrolę; atlieka gamybos įmonėje paimtų ėminių bandymus pagal numatytą bandymų planą;
* paskelbtosios įstaigos AB „VIAMATIKA“ Sertifikavimo centras išduoda, apriboja, sustabdo ar panaikina vidinės gamybos kontrolės atitikties sertifikatą remdamasis: pradiniu gamybos įmonės ir vidinės gamybos kontrolės tikrinimu; tęstine vidinės gamybos kontrolės priežiūra ir vertinimu.

 Produkto tipo bandymas nėra pradinio VGK tikrinimo dalis. Už produkto tipo bandymą (toliau - PTB) atsakingas gamintojas, o paskelbtosios įstaigos AB „VIAMATIKA“ Sertifikavimo centras (toliau - SC) patikrina, ar PTB atliktas, atliktų bandymų apimtį bei taikytus bandymų metodus, atsižvelgiant į darniojo standarto reikalavimus.

* 1. Paskelbtosios įstaigos AB „VIAMATIKA“ Sertifikavimo centras turi pakankamai vidinių išteklių vertinti, sertifikuoti ir prižiūrėti statybos produktų gamintojų VGK pagal eksploatacinių savybių pastovumo vertinimo bei tikrinimo sistemą 2+ ir subrangovų paslaugomis nesinaudoja.
	2. Šie nuostatai parengti pagal Statybos produktų reglamento ir LST EN ISO/IEC 17065, LST EN ISO/IEC 17067 standartų reikalavimus bei Notifikuotųjų įstaigų grupės (Group of Notified Bodies) aiškinamuosius dokumentus ir rekomendacijas.
1. TAIKYMO SRITIS
	1. Šie nuostatai taikomi paskelbtosios įstaigos AB „VIAMATIKA“ Sertifikavimo centrui vertinant, sertifikuojant ir prižiūrint statybos produktų gamintojų VGK pagal eksploatacinių savybių pastovumo vertinimo ir tikrinimo sistemą 2+.
	2. Šie statybos produktų VGK vertinimo ir sertifikavimo nuostatai taikomi tik paskelbtosios įstaigos AB „VIAMATIKA“ Sertifikavimo centro akredituotoje srityje nurodytiems statybos produktams bei šiems produktams reikalavimus nustatantiems standartams. Paskelbtosios įstaigos
	AB „VIAMATIKA“ SC akreditavimo sritis (akreditavimo pažymėjimo Nr. LA 03.006, 2 priedas) pateikta tinklalapyje <http://www.VIAMATIKA.LT>.
2. PAGRINDINĖS SĄVOKOS, TERMINAI, APIBRĖŽTYS
	1. **Atitiktis** – produkto, proceso ar paslaugos atitikimas nustatytiems reikalavimams.
	2. **Atitikties vertinimas** – procesas, kurio metu nustatoma, ar produktas, procesas, paslauga, sistema, asmuo ar įstaiga atitinka nustatytus reikalavimus.
	3. **Atitikties vertinimo įstaiga** – įstaiga, vykdanti atitikties vertinimo veiklą, įskaitant kalibravimą, bandymus, sertifikavimą ir patikrinimus.
	4. **Bandymas** – atitikties vertinimo objekto vienos ar kelių charakteristikų nustatymas pagal procedūrą.
	5. **Darniosios techninės specifikacijos** – darnieji standartai ir Europos vertinimo dokumentai.
	6. **Darnusis standartas** – standartas, kurį nustato viena iš Direktyvos 98/34/EB I priede išvardytų Europos standartizacijos institucijų remdamasi pagal tos direktyvos 6 straipsnį Komisijos pateiktu prašymu.
	7. **Esminės charakteristikos** – su esminiais statinių reikalavimais susijusios statybos produkto charakteristikos.
	8. **Gamintojas** – fizinis arba juridinis asmuo, kuris gamina statybos produktą arba kuris užsako suprojektuoti ar pagaminti tokį produktą ir parduoda tą produktą savo vardu arba naudodamas savo prekės ženklą.
	9. **Paskelbtoji (notifikuotoji) įstaiga** – bandymų laboratorija, sertifikavimo ar kontrolės įstaiga, kurią Vyriausybės įgaliota ministerija ar kita institucija paskiria įvertinti atitiktį pagal Europos Sąjungos teisės aktų reikalavimus ir apie kurią praneša Europos Komisijai ir Europos ekonominės erdvės valstybėms.
	10. **Produkto tipas** – statybos produkto, pagaminto iš nustatyto žaliavų mišinio ar kitų elementų specifinio gamybos proceso metu, tipinių eksploatacinių savybių lygių arba klasių, susijusių su jo esminėmis charakteristikomis, visuma.
	11. **Sertifikavimas** – produktų, procesų, sistemų ar darbuotojų atestavimas, kurį atlieka trečioji šalis.
	12. **Sertifikavimo schema** – sertifikavimo sistema, susijusi su tam tikrais produktais, kuriems taikomi tie patys nustatyti reikalavimai, specifinės taisyklės ir procedūros.
	13. **Sertifikavimo sistema** – atitikties įvertinimo sistema, t.y. atitikties įvertinimo taisyklės, procedūros ir vadyba.
	14. **Statiniai** – pastatai ir inžineriniai statiniai.
	15. **Statybos produktas** – produktas arba komplektas, kuris gaminamas ir pateikiamas į rinką, kad būtų nuolat įmontuotas į statinį arba jo dalis, ir kurio eksploatacinės savybės daro poveikį statinio eksploatacinėms savybėms, susijusioms su esminiais statinių reikalavimais.
	16. **Statybos produkto eksploatacinės savybės** – eksploatacinės savybės, susijusios su atitinkamomis esminėmis charakteristikomis, išreikštos lygiais, klasėmis ar aprašymais.
	17. **Vidinė gamybos kontrolė** – dokumentuojama nuolatinė ir vidaus produkcijos kontrolė gamykloje laikantis atitinkamų darniųjų techninių specifikacijų.
3. SANTRUMPOS IR PAAIŠKINIMAI

**LST** – Lietuvos standartas;

**ISO** – tarptautinė standartizacijos organizacija;

**EN** – Europos standartas;

**SC** – paskelbtosios įstaigos AB „VIAMATIKA“ Sertifikavimo centras;

**ND** – norminis dokumentas;

**TS** – techninė specifikacija;

**CPR** **–** Statybos produktų reglamentas;

**VGK** – vidinė gamybos kontrolė;

**PTB** – produkto tipo bandymas.

1. VIDINĖS GAMYBOS KONTROLĖS VERTINIMAS IR SERTIFIKAVIMAS
	1. Įvadas
		1. Informacija, įgyta sertifikavimo metu apie gamybą, vidinę gamybos kontrolę, produktą, yra konfidenciali ir niekas negali su ja susipažinti be gamintojo sutikimo. Jei įstatymas leidžia atskleisti informaciją trečiai šaliai, gamintojas informuojamas apie tai.
		2. Vidinės gamybos kontrolės sistemos vadovą (planą, tvarką, reglamentą) gamintojas turi parengti pagal darniojo standarto atitinkamą skyrių „Vidinė gamybos kontrolė“ arba standartus, nustatančius reikalavimus atitinkamo produkto vidinei gamybos kontrolei.
		3. Gamintojo VGK bendrieji vertinimo kriterijai nustatyti 1 priede.
	2. VGK vertinimo ir sertifikavimo procesas
		1. VGK vertinimo, sertifikavimo ir priežiūros procesą sudaro šie pagrindiniai etapai:
* SC suteikia pareiškėjui informaciją apie VGK vertinimą ir sertifikavimą;
* pareiškėjas pateikia paraišką SC;
* pareiškėjas kartu su paraiška pateikia užpildytą klausimyną gamintojui;
* pareiškėjas kartu su paraiška pateikia gamintojo parengtą vidinės gamybos kontrolės vadovą (planą, tvarką, reglamentą), produkto tipo bandymo rezultatus, eksploatacinių savybių deklaracijų ir CE ženklinimo etikečių projektus;
* SC priima sprendimą dėl VGK vertinimo ir sertifikavimo;
* SC su pareiškėju sudaro sutartį;
* su pareiškėju derinama VGK vertinimo gamybos vietoje data;
* SC atlieka pradinį gamyklos ir VGK vertinimą;
* SC parengia VGK atitikties įvertinimo ataskaitą;
* SC priima nutarimą dėl VGK sertifikavimo;
* SC su pareiškėju sudaro licencinę sutartį;
* SC išduoda vidinės gamybos kontrolės atitikties sertifikatą;
* tęstinė VGK priežiūra ir vertinimas;
* atitikties sertifikato galiojimo sustabdymas arba panaikinimas;
* sertifikavimo srities išplėtimas ar susiaurinimas;
* informavimas apie VGK vertinimo ir sertifikavimo pakeitimus.
	+ 1. VGK vertinimo ir sertifikavimo proceso veiksmai pateikti proceso diagramoje.

**PROCESO DIAGRAMA**

*Paskirtasis ekspertas atlieka paraiškos analizę ir priimamas sprendimas dėl VGK sertifikavimo*

*VGK atitikties įvertinimo ataskaita*

*Nutarimo projekto parengimas ir pateikimas tvirtinimui*

*Licencinės sutarties pasirašymas ir vidinės gamybos kontrolės atitikties sertifikato išdavimas*

*Gamintojo atlikti koregavimo veiksmai*

*Pakartotinas VGK vertinimas ir, jei reikia, koregavimo veiksmai*

*Atsisakoma tolimesnio VGK vertinimo*

*VGK atitikties įvertinimo ataskaita*

*Nutarimo projekto parengimas ir pateikimas tvirtinimui*

*Licencinės sutarties pasirašymas ir vidinės gamybos kontrolės atitikties sertifikato išdavimas*

*VGK atitikties įvertinimo ataskaitos, nutarimo ir sertifikato pateikimas gamintojui*

*Nutarimo pateikimas gamintojui*

*VGK vertinimas gamybos vietoje*

*VGK įvertinimo ataskaita*

*Pradėti:*

*- sprendimas*

*- sutartis*

*Pareiškėjas (gamintojas)*

*Pareiškėjui (gamintojui) suteikiama informacija apie VGK vertinimą ir sertifikavimą*

*Nepradėti:*

*- sprendimas*

*VGK atitikties įvertinimo ataskaitos, nutarimo ir sertifikato pateikimas gamintojui*

*Tęstinė VGK priežiūra ir vertinimas*

*Pareiškėjas (gamintojas) pateikia paraišką SC*

 **ne**

 **taip**

 **Teigiami rezultatai Neigiami rezultatai**

 ***Ekspertas įvertina koregavimo veiksmų***

 ***tinkamumą ir efektyvumą***

*Nutarimas netęsti atitikties įvertinimo, nurodant motyvuotas priežastis*

* 1. Informacijos suteikimas gamintojams (pareiškėjams)
		1. SC informuoja pareiškėją apie VGK vertinimo ir sertifikavimo tvarką, eksploatacinių savybių pastovumo vertinimo ir tikrinimo sistemas, SC galimybes atlikti VGK atitikties vertinimą, pareiškėjų teises ir pareigas.
		2. Informacija pateikiama: tinklalapyje adresu <http://www.VIAMATIKA.LT>, kuriame yra paskelbtosios įstaigos AB „VIAMATIKA“ SC akreditavimo sritis bei VGK vertinimo ir sertifikavimo nuostatai (pastarieji pateikti atskirai nuo kitos SC veiklos); elektroniniu paštu arba raštu, atsakant į pareiškėjo paklausimus; telefonu arba žodžiu, atvykus pareiškėjui į sertifikavimo centrą.
		3. Preliminari apytikslė SC atliekamų darbų kaina pareiškėjui pateikiama telefonu. Galutinė kaina paskaičiuojama pareiškėjui atvykus į SC, supažindinus jį su patvirtintais SC įkainiais ir išanalizavus VGK vertinimo bei sertifikavimo darbų apimtis.
		4. SC nepasikliauja sertifikavimu, kuris jau yra atliktas pareiškėjui arba kitiems pareiškėjams, ir visus sertifikavimo veiksmus atlieka savo jėgomis (t.y., kitų sertifikavimo įstaigų pareiškėjui atliktus veiksmus pakartoja).
	2. Paraiškos pateikimas
		1. Pareiškėjas užpildo ir pateikia SC paraiškos formą KM-001 EC bei klausimyno gamintojui formą KM-003 EC (pateiktas AB „VIAMATIKA“ tinklalapyje). Minėti dokumentai gali būti pateikiami popierinėje arba elektroninėje versijoje.
		2. Pareiškėjas paraiškos ir klausimyno popierines versijas gali pateikti tiesiogiai Sertifikavimo centre arba atsiųsdamas juos registruotu laišku (SC adresas nurodytas AB „VIAMATIKA“ tinklalapyje arba pateikiamas telefonu). Jei popierinės skenuotos versijos buvo atsiųstos el. paštu, vėliau pareiškėjas SC turi pateikti pasirašytus paraiškos bei klausimyno originalus. El. paštu siunčiamos elektroninės versijos turi būti pasirašytos atsakingų asmenų elektroniniais parašais.
		3. Kartu su paraiška pareiškėjas privalo pateikti vidinės gamybos kontrolės vadovą (planą, tvarką, reglamentą), produkto tipo bandymo rezultatus, eksploatacinių savybių deklaracijų ir CE ženklinimo etikečių projektus.
		4. Tuo atveju, kai pagal Statybos produktų reglamento nuostatas importuotojas ar platintojas laikomas gamintoju, kuris užsako pagaminti statybos produktą ir numato tą produktą tiekti savo vardu, SC reikalauja su paraiška (vėliausiai – prieš vertinimą gamybos vietoje) pateikti bendradarbiavimo sutartį, sudarytą tarp gamintojo (pareiškėjo), užsakiusio statybos produktą pagaminti, ir pareiškėjo užsakymu tą produktą gaminančio gamintojo (gamybos įmonės). Sutartyje turi būti aptartos sutarties šalių bendradarbiavimo sąlygos ir nustatytos atsakomybės ribos, kad SC galėtų tinkamai atlikti vidinės gamybos kontrolės vertinimą ir tikrinimą. Be kitų įsipareigojimų, sutartyje turi būti numatytas pareiškėjo užsakymu produktą gaminančio gamintojo (gamybos įmonės) įsipareigojimas informuoti tą produktą pagaminti užsakiusį pareiškėją apie numatomus produkto (žaliavos), gamybos proceso arba vidinės gamybos kontrolės keitimus, kurie gali daryti įtaką gaminamo produkto eksploatacinėms savybėms ir vidinės gamybos kontrolės atitikčiai, taip pat apie juridinio statuso, struktūros ar vadovybės pasikeitimus.
		5. Priimamos tik pilnai užpildytos paraiškos ir klausimyno formos, pateikiant visą jose reikalaujamą informaciją.
	3. Sprendimo dėl VGK vertinimo ir sertifikavimo priėmimas
		1. Išanalizavęs su paraiška gautus dokumentus SC parengia sprendimą atlikti/neatlikti VGK vertinimą ir sertifikavimą. Sprendimą SC pateikia pareiškėjui.
	4. Sutartis, sąmata
		1. Sutarties projektą rengia SC paskirtasis ekspertas. Sutartyje pateikiama: sutarties objektas, techniniai reikalavimai, darbų vertė ir atsiskaitymas, darbų perdavimo ir priėmimo tvarka, šalių atsakomybė ir kitos sąlygos, apeliacijų pateikimo (apskundimo) tvarka, nuostatos dėl konfidencialumo ir šalių susitarimas, kad užbaigtu darbu naudojasi ar gali perduoti tik pareiškėjas, sutarties galiojimo laikas, priedai prie sutarties, sutarties šalių rekvizitai ir parašai. Darbų vertė apskaičiuojama sudarant atliekamų darbų sąmatą – priedą prie sutarties, vadovaujantis AB „VIAMATIKA“ direktoriaus patvirtintais įkainiais.
		2. Atsižvelgiant į pareiškėjo pageidavimus sutartis gali būti rengiama popierinėje arba elektroninėje versijoje. Sutartį pasirašo AB „VIAMATIKA“ direktorius, o jam nesant – direktorių pavaduojantis asmuo, ir pareiškėjo įgaliotasis atstovas.
	5. Pradinis gamybos įmonės ir vidinės gamybos kontrolės vertinimas
		1. VGK vertinimas atliekamas dviem etapais:

a) SC atlieka gamintojo užpildyto ir su paraiška pateikto SC klausimyno analizę. Klausimyno analizę atlieka paskirtasis ekspertas. Jei buvo nustatytos ir pateiktos sprendime gamintojo VGK vadovo (plano, reglamento; toliau – vadovo) neatitiktys, įvertinamas koregavimo veiksmų tinkamumas. Esant 5.4.4 punkte minėtam atvejui, ekspertas išanalizuoja bendradarbiavimo sutartį ir, atsižvelgdamas į joje nustatytas atsakomybės ribas, įvertina, ką ir kurios iš sutarties šalių vertins ir tikrins. Pradinio gamybos įmonės ir vidinės gamybos kontrolės vertinimo data derinama su gamintoju, kai SC galutinai priima gamintojo VGK vadovą. Paskirtasis ekspertas, ne vėliau kaip dvi darbo dienos iki vertinimo gamybos vietoje datos, gamintojui pateikia VGK įvertinimo planą;

b) SC ekspertas gamybos vietoje atlieka pradinį gamybos įmonės ir gamintojo įdiegtos VGK tikrinimą ir užpildo vidinės gamybos kontrolės įvertinimo ataskaitą. VGK įvertinimo ataskaitą ekspertas užpildo dviem egzemplioriais. Vienas egzempliorius paliekamas pareiškėjui.

* + 1. Gamybos vietoje SC eksperto atliekami vertinimo ir tikrinimo veiksmai:

 a) tam tikriems produktams vertinimo ir tikrinimo veiksmai nurodyti darniuosiuose standartuose;

 b) bendruoju atveju vertinama ir tikrinama (VGK įvertinimo ataskaitoje konkretizuota pagal vertinimo požymius):

* ar gamybos įmonėje įdiegta ir funkcionuoja kokybės vadybos sistema pagal LST EN ISO 9001;
* reikalavimai žaliavoms ir komponentams, jų įeinamoji (priėmimo) kontrolė, sandėliavimo sąlygos, su žaliavomis ir komponentais gaunama atitiktį patvirtinanti dokumentacija, įrašai;
* kontrolė gamybos metu, aprūpinimas tinkamomis kontrolės priemonėmis, vidinės gamybos kontrolės metu gautų rezultatų registravimo tvarka, kontrolę atliekančių darbuotojų kompetencija;
* gatavos produkcijos priėmimas, priėmimo dokumentacija ir rezultatų registravimas, aprūpinimas tinkamomis kontrolės priemonėmis produkcijai priimti, priėmimą atliekančių darbuotojų kompetencija, gatavos produkcijos sandėliavimas, žymėjimas, išduodami atitiktį patvirtinantys dokumentai;
* gatavos produkcijos periodinės kontrolės apimtis ir periodiškumas, rezultatų registravimas bei analizė. Aprūpinimas tinkamomis kontrolės priemonėmis, kontrolę atliekančių darbuotojų kompetencija;
* technologinės ir norminės dokumentacijos bazė, jos vadyba ir prieinamumas;
* gamybinių patalpų ir technologinės įrangos tinkamumas bei funkcionalumo palaikymo tvarka;
* veiksmų su neatitiktiniais produktais procedūra, neatitiktinių produktų identifikavimas ir ženklinimas;
* skundų ir reklamacijų procedūra, registracija;
* kokybės sistemos dokumentai ir sistemos veikimo efektyvumas.
	+ 1. Vertinimo ir tikrinimo metu ypač didelis dėmesys skiriamas gamintojo atliekamiems bandymams:
1. produkto tipo bandymas – tikrinama, ar bandymai atlikti darniajame standarte reikalaujama apimtimi ir jame nurodytais bandymų metodais. Produkto tipo bandymai galioja, kai jie atlikti ne mažiau kaip pagamintos produkcijos partijai;
2. gamybos įmonėje gamintojo paimtų ėminių bandymai pagal numatytą bandymų planą – tikrinama, ar bandymai atliekami pagal nustatytą planą; ėminių ėmimas, taikomi bandymų metodai, bandymų apimtis, periodiškumas, identifikavimas, atsekamumas;
3. jei bandymai atliekami nepriklausomoje akredituotoje laboratorijoje, tikrinama taikytų bandymo metodų atitiktis darniųjų standartų reikalavimams, bandymų apimtis ir periodiškumas; jei gamintojas bandymus atlieka subrangovinėje neakredituotoje laboratorijoje, tada papildomai tikrinama, ar gamintojas vertino subrangovinę laboratoriją, vertinimo rezultatus bei vertinimo dokumentus; jei gamintojas bandymus atlieka savo laboratorijoje, tikrinamos laboratorijos techninės galimybės, ND, patalpos, įrenginiai, matavimų sietis, bandymų kokybės užtikrinimas, darbuotojų kompetencija, mokymas, kvalifikacijos kėlimas, įrašai, bandymų rezultatų registracija ir atsekamumas, bandymų protokolai ir kt.
	* 1. Gamybos vietoje atlikęs vertinimą ekspertas užpildo VGK įvertinimo ataskaitą. VGK įvertinimo ataskaitoje pateikiamos nustatytos neatitiktys, su nuoroda į konkretaus vertinimo požymio reikalavimą, kurio neatitinka gamintojo VGK. Suderinus su gamintoju, jam pasirašant ties neatitikties formuluote, nustatomas neatitikties koregavimo veiksmų terminas. VGK įvertinimo ataskaitoje ekspertas surašo ir visas pastabas bei pasiūlymus VGK tobulinti, kurių koregavimo veiksmai įvertinami sekančio vizito metu.

Esant teigiamiems VGK vertinimo rezultatams (neatitikčių nenustatyta) tęsiamas VGK sertifikavimo procesas.

Esant neigiamiems vertinimo rezultatams, kai gamintojo VGK neatitinka nustatytų reikalavimų, ekspertas nurodo, ar nustatytas neatitiktis gamintojas gali ištaisyti suderintu terminu, pateikdamas įrodančius koregavimo veiksmų efektyvumą dokumentus ir įrašus. VGK sertifikavimo procesas tęsiamas gamintojui atlikus reikiamus koregavimo veiksmus ir ekspertui įvertinus jų tinkamumą bei efektyvumą.

Jei ekspertas nustato, kad būtina vertinti VGK dar kartą, su gamintoju suderinamas papildomo VGK vertinimo laikas. Sertifikavimo procesas tęsiamas gamintojui atlikus nustatytų neatitikčių koregavimo veiksmus ir ekspertui pakartotinai įvertinus VGK. Jei pakartotino VGK vertinimo metu nustatomos neatitiktys, jas gamintojas gali ištaisyti ekspertui pateikdamas dokumentus ir įrašus, įrodančius koregavimo veiksmų tinkamumą bei efektyvumą.

Jei ekspertas nustato, kad būtinos ilgalaikės ir didelės investicijos gamybos reorganizavimui, norint gamintojui pasiekti nuolatinį gaminamos produkcijos kokybės stabilumą bei įvykdyti darniojo standarto ZA priedo reikalavimus, ir nutaria netęsti VGK atitikties vertinimo, SC apie tai informuoja gamintoją, jam pateiktame nutarime nurodydamas motyvuotas priežastis.

Jei gamintojas pats atsisako tolimesnio VGK vertinimo, apie tai jis turi informuoti SC raštu.

* 1. Atitikties įvertinimas
		1. VGK atitiktį nustato ir atitikties įvertinimo ataskaitą parengia SC ekspertas.
		2. Parengtą atitikties įvertinimo ataskaitą (2 egz.) pasirašo ekspertas. Vienas egzempliorius lieka SC, kitas įteikiamas pareiškėjui.
	2. Nutarimo dėl VGK sertifikavimo parengimas ir priėmimas
		1. SC, atlikęs visos su įvertinimu susijusios informacijos bei įvertinimo rezultatų vertinamąją analizę, parengia nutarimą.
		2. Esant teigiamiems VGK įvertinimo rezultatams SC priima nutarimą dėl VGK sertifikavimo ir vidinės gamybos kontrolės atitikties sertifikato įforminimo.
		3. Jei nutarimas neigiamas, jame pareiškėjui pateikiamas motyvuotas paaiškinimas dėl vidinės gamybos kontrolės atitikties sertifikato neįforminimo.
		4. Rengiami du nutarimo egzemplioriai. Vienas egzempliorius lieka SC, kitas pateikiamas pareiškėjui.
	3. Licencinės sutarties sudarymas
		1. Licencinėje sutartyje nurodoma: sutarties dalykas, licenciato įsipareigojimai,
		AB „VIAMATIKA“ SC (licenciaro) įsipareigojimai ir teisės, sutarties galiojimo ir nutraukimo sąlygos (šie skyriai apima VGK tikrinimo tvarką, periodiškumą, kriterijus, eksploatacinių savybių deklaravimo ir produkto ženklinimo CE ženklu tvarką, informavimą, apmokėjimą, nuostatas dėl konfidencialumo ir kt.). Sutarties projektą rengia ekspertas.
		2. Atsižvelgiant į pareiškėjo pageidavimus licencinė sutartis gali būti rengiama popierinėje arba elektroninėje versijoje. Sutartį pasirašo AB „VIAMATIKA“ direktorius, o jam nesant – direktorių pavaduojantis asmuo, ir pareiškėjo įgaliotasis atstovas.
		3. Jei pareiškėjas pateikė kelias paraiškas VGK sertifikavimui jam priklausančiose skirtingose gamybos įmonėse, tai su pareiškėju sudaromos licencinės sutartys kiekvienai gamybos įmonei, kuriose VGK buvo sertifikuota.
	4. Vidinės gamybos kontrolės atitikties sertifikato įforminimas ir išdavimas
		1. Kai VGK atitinka sertifikavimo (ženklinimo CE ženklu) reikalavimus, nurodytus Statybos produktų reglamente ir atitinkamuose darniuosiuose standartuose, SC įformina vidinės gamybos kontrolės atitikties sertifikatą, pareiškėjui pasirašius licencinę sutartį.
		2. Išduotas atitikties sertifikatas leidžia identifikuoti: AB „VIAMATIKA“ Sertifikavimo centro pavadinimą ir adresą; sertifikato išdavimo datą; pareiškėjo ir jo gamyklos pavadinimą ir adresą; sertifikavimo sritį – statybos produkto (produktų grupės) pavadinimą (-us) ir tipą (-us), taikytą eksploatacinių savybių pastovumo vertinimo ir tikrinimo sistemą, standartą (-us), įskaitant jo (-ų) išleidimo datą, kurį (-iuos) atitinka statybos produktas (-ai); sertifikato galiojimo terminą; kitą atitikties sertifikato formoje numatytą informaciją.
		3. Atitikties sertifikatas galioja iki jo galiojimo sustabdymo ar panaikinimo, jei konkretus terminas nenurodytas darniajame standarte.
		4. Pasirašyto atitikties sertifikato originalas atiduodamas pareiškėjui. Sertifikato kopija saugoma pareiškėjo byloje.
		5. Jeigu atitikties sertifikatas turi būti pakeistas arba papildytas, SC įformina kitą sertifikatą. Sertifikate nurodoma, kad jis yra pakeistas ir paskutinio keitimo data. Visais atvejais pakeistojo sertifikato originalą pareiškėjas turi sugrąžinti SC.
		6. Vidinės gamybos kontrolės atitikties sertifikato numerį, išdavimo datą, jį išdavusio SC pavadinimą ir identifikavimo numerį pareiškėjas gali naudoti tik VGK sertifikavimo metu identifikuotai produkcijai ir tik norint deklaruoti, jog produktas yra ženklinamas CE ženklu, o jo eksploatacinės savybės atitinka darniojo standarto reikalavimus. Atitikties sertifikato numerio pareiškėjas negali naudoti klaidinančiu būdu ar deklaruojant kitų produktų eksploatacines savybes. Pareiškėjas privalo nedeklaruoti ir nereklamuoti produkto eksploatacinių savybių atitikties darniajam standartui pagal išduotą vidinės gamybos kontrolės atitikties sertifikatą, sustabdžius sertifikato galiojimą ar jo panaikinimo atveju.
		7. AB „VIAMATIKA“ internetiniame puslapyje SC skelbia savo identifikavimo numerį, kurį jam suteikė Europos Komisijos Generalinis įmonių direktoratas. SC yra šio numerio savininkas ir jo identifikavimo numerį gali naudoti tik jo pareiškėjai, deklaruodami sertifikuotų produktų eksploatacines savybes ir jį nurodydami eksploatacinių savybių deklaracijoje bei CE ženklinimo etiketėje. SC iš pareiškėjo (licencinėje sutartyje) reikalauja, kad SC identifikavimo numeris būtų naudojamas tik sertifikavimo metu identifikuotiems statybos produktams ir nebūtų naudojamas kitų produktų atitikčiai deklaruoti.
		8. Tęstinės priežiūros metu SC kontroliuoja, ar pagal atitikties sertifikate nurodyto darniojo standarto bei SC reikalavimus pareiškėjo tinkamai deklaruojamos produktų eksploatacinės savybės ir ar produktai tinkamai ženklinami CE ženklu, ar tinkamai naudojamas SC identifikavimo numeris. Kitais atvejais atitikties sertifikatų, eksploatacinių savybių deklaracijų, CE ženklo ir SC identifikavimo numerio naudojimas tikrinamas, esant skundams, gavus informaciją iš kontrolės įstaigų ar vartotojų bei viešoje erdvėje (internete, žiniasklaidoje, skelbimuose, reklamose, kataloguose ir kt.).
		9. Atliekant priežiūrą SC nuolat tikrina, ar CE ženklu ženklinamą statybos produktą lydinčiuose dokumentuose pareiškėjas pateikia visą informaciją, reikalaujamą Statybos produktų reglamente bei produkto standarte, ir ar SC identifikavimo numeris bei CE ženklas nenaudojamas klaidinančiu būdu. Nurodymai pareiškėjui, kaip naudoti SC išduotus atitikties sertifikatus, CE ženklą bei SC identifikavimo numerį, pateikti su pareiškėju pasirašomoje licencinėje sutartyje.
		10. Priežiūros metu nustačius, kad pareiškėjas nuorodas į eksploatacinių savybių pastovumo vertinimo ir tikrinimo sistemą, sertifikatus, CE ženklą bei SC identifikavimo numerį naudoja netinkamai ar klaidinančiu būdu, ar pastebėjus skelbimuose, reklamoje, kataloguose pareiškėjo pateikiamą neteisingą ir vartotojus klaidinančią informaciją apie eksploatacinių savybių pastovumo vertinimo ir tikrinimo sistemą, išduotus sertifikatus, CE ženklą bei SC identifikavimo numerį, SC išanalizuoja pareiškėjo veiksmus ir priima sprendimą dėl būtinų koregavimo veiksmų. Jei koregavimo veiksmai neatliekami, atliekami netinkamai arba pažeidimai kartojasi, SC apriboja, laikinai sustabdo ar panaikina atitikties sertifikato galiojimą.
		11. SC registruoja visus gautus skundus, susijusius su SC identifikavimo numerio naudojimu. Gavęs skundą ar informaciją iš kontrolės įstaigų ar vartotojų apie klaidinančiu būdu ne SC klientų naudojamą SC identifikavimo numerį arba pastebėjus viešoje erdvėje, apie tokį faktą SC informuoja rinkos priežiūros instituciją, prašydamas imtis atitinkamų veiksmų.
		12. Gamintojas privalo informuoti SC apie numatomus produkto, gamybos proceso arba vidinės gamybos kontrolės keitimus, kurie gali daryti įtaką deklaruojamoms produkto eksploatacinėms savybėms ir sertifikuotos VGK atitikčiai. Gavęs iš gamintojo minėtą informaciją SC atlieka gamintojo numatytų keitimų analizę ir priima sprendimą, ar būtina atlikti papildomus tyrimus. Jei papildomi tyrimai reikalingi, SC gali stabdyti gamintojui išduoto vidinės gamybos kontrolės atitikties sertifikato galiojimą reikalingų atlikti tyrimų laikotarpiui.
		13. Informacija apie išduotus ir galiojančius atitikties sertifikatus bei sertifikatus, kurių galiojimas sustabdytas arba panaikintas, skelbiama AB „VIAMATIKA“ tinklalapyje. Informacija pastoviai atnaujinama ir prižiūrima. Joje pateikiama: sertifikuotų produktų identifikavimas (produkto pavadinimas, tipas); standartas (-ai), kurio (-ių) atitikčiai sertifikuotas (-i) produktas (-ai); gamintojo identifikavimo duomenys; išduotų sertifikatų numeriai bei išdavimo data; eksploatacinių savybių pastovumo vertinimo ir tikrinimo sistema. Informacijos pateikimas apie sertifikatus, kurių galiojimas laikinai sustabdytas arba panaikintas, detaliau aprašytas šių nuostatų 5.13 p.
	5. Tęstinė VGK priežiūra ir vertinimas
		1. Paskirtasis ekspertas, vadovaudamasis AB „VIAMATIKA“ SC parengta VGK vertinimo ir sertifikavimo procedūra, licencine sutartimi ir darniuoju standartu, atlieka atitikties priežiūrą:
* įvertina VGK pagal 5.7 p. nuostatas (papildomai tikrinant atitikties sertifikato, eksploatacinių savybių deklaracijų ir SC identifikavimo numerio naudojimą bei ženklinimą CE ženklu);
* įvertina gamybos įmonėje gamintojo paimtų ėminių bandymus pagal numatytą bandymų planą (5.7 p.).
	+ 1. Priežiūros metu VGK vertinama licencinėje sutartyje numatytu periodiškumu (kas 12 mėnesių). Gamintojo klausimynas pakartotinai nepildomas.
		2. Jei ekspertas nustato rimtus gamintojo VGK trūkumus, jis sprendžia, ar tęsti licencinės priežiūros procesą, kol nebus atlikti koregavimo veiksmai.
		3. Jei ekspertas nustato, kad gamintojas neatlieka gamybos įmonėje paimtų ėminių bandymų pagal nustatytą bandymų planą, tai traktuojama kaip žymi neatitiktis.
		4. Kai nustatomos neatitiktys, gamintojas privalo nustatyti jų priežastis ir raštu informuoti SC apie konkrečius koregavimo veiksmus, atliktus kiekvienai neatitikčiai ištaisyti. Tuo atveju, kai koregavimo veiksmai neatliekami ir neatitiktys išlieka, SC informuoja gamintoją apie veiksmus, kurių ketina imtis.
		5. Kai priežiūros metu nustatomos esminės neatitiktys sertifikavimo reikalavimams ar gavus informaciją, kad produktas nebeatitinka nustatytų sertifikavimo reikalavimų, SC imasi atitinkamų veiksmų: palieka galioti atitikties sertifikatą, bet padažnina priežiūros periodiškumą (pvz., kai kartojasi nustatytos ir korekciniais veiksmais ištaisytos neatitiktys arba pareiškėjas nesilaiko licencinės sutarties reikalavimų); susiaurina sertifikavimo sritį, iš srities pašalinant neatitiktinių produktų tipą ar jų grupę (žiūrėti 5.14 p.); laikinai sustabdo atitikties sertifikato galiojimą, kol gamintojas atliks koregavimo veiksmus ir bus įvertintas jų tinkamumas bei efektyvumas (žr. 5.13 p.); panaikina atitikties sertifikato galiojimą (žr. 5.13 p.).
		6. Atlikus 5.12.1 p. numatytus VGK priežiūros darbus, parengiama atitikties įvertinimo ataskaita, atliekama su įvertinimu susijusios informacijos ir rezultatų vertinamoji analizė bei priimamas nutarimas dėl sertifikuotos VGK atitikties patvirtinimo/nepatvirtinimo.
		7. Atitikties įvertinimo ataskaita ir nutarimas rengiami dviem egzemplioriais. Vienas licencinės priežiūros atitikties įvertinimo ataskaitos ir nutarimo egzempliorius lieka SC, kiti minėtų dokumentų egzemplioriai pateikiami pareiškėjui.
	1. Vidinės gamybos kontrolės atitikties sertifikato galiojimo sustabdymas arba panaikinimas
		1. VGK sertifikavimo atveju sertifikato galiojimas laikinai sustabdomas kai:
* nepašalintos arba netinkamai pašalintos tęstinės priežiūros metu eksperto nustatytos žymios neatitiktys, turinčios įtaką VGK funkcionalumui ir efektyvumui;
* produkto, kurio VGK sertifikuota, gamintojo atlikti VGK pakeitimai nesuderinti su SC ir (arba) reikalingas papildomas pakeitimų tyrimas;
* klaidinančiu būdu naudojamas atitikties sertifikatas ar SC identifikavimo numeris;
* nesumokėtas metinis priežiūros mokestis.
	+ 1. VGK sertifikavimo atveju sertifikato galiojimas panaikinamas kai:
* gamintojas neturi išteklių nustatytoms neatitiktims pašalinti;
* nesilaikoma arba produktai nebeatitinka darniojo standarto reikalavimų, kurio atitikčiai buvo vertinama VGK, o CE ženklu ženklinami neatitiktiniai produktai gali patekti į rinką;
* gamintojas atsisakė sudaryti sąlygas VGK atitikties priežiūrai;
* gamintojas atsisakė sumokėti papildomas pagrįstas priežiūros išlaidas;
* gamintojas nutraukė licencinę sutartį, t. y. pageidaujant gamintojui.
	+ 1. Sustabdyti arba panaikinti atitikties sertifikato galiojimą VGK priežiūros metu ar gavus informaciją, kad produktas nebeatitinka nustatytų sertifikavimo reikalavimų, nusprendžia SC vadovų ir ekspertų pasitarimas, įvertinus eksperto nuomonę ir jo pateiktus dokumentus. SC parengia nutarimą, kuriame nurodo atitikties sertifikato galiojimo sustabdymo arba panaikinimo priežastis. Jeigu sertifikato galiojimas sustabdomas, nurodoma kuriam laikui (ne ilgesniam nei 6 mėnesių laikotarpiui). Atitikties sertifikato galiojimas sustabdomas su gamintoju suderintam laikotarpiui, per kurį gamintojas gali atlikti nustatytų neatitikčių koregavimo veiksmus, kad sertifikato galiojimas ir produkto sertifikavimas būtų atnaujintas. Nutarimas pateikiamas licenciatui (pareiškėjui).
		2. Apie atitikties sertifikato galiojimo sustabdymą arba panaikinimą informuojama notifikuojančioji institucija.
		3. Informacija apie sertifikato galiojimo sustabdymą arba panaikinimą skelbiama
		AB „VIAMATIKA“ tinklalapyje. Sertifikato galiojimo sustabdymo atveju nurodomas sustabdymo terminas.
		4. Pagal licencinės sutarties nuostatas iš pareiškėjo susigrąžinamas panaikintas atitikties sertifikatas ir reikalaujama produkto neženklinti CE ženklu, nedeklaruoti produkto eksploatacinių savybių bei nereklamuoti, kad produktas yra sertifikuotas, kai sertifikato galiojimas yra sustabdytas ar panaikintas.
		5. Kai po sustabdymo sertifikato galiojimas atnaujinamas (atlikus korekcinių veiksmų įvertinimo darbus ir, jei reikia, papildomą vertinimą gamybos vietoje), parengiamos VGK įvertinimo bei atitikties įvertinimo ataskaitos (kas tinka) ir nutarimas dėl sertifikato galiojimo atnaujinimo. Priimtas nutarimas pateikiamas pareiškėjui, kuriuo informuojama apie sertifikato galiojimo atnaujinimą ir nuo kurios datos; apie leidimą toliau ženklinti sertifikuotą produktą CE ženklu. Apie sustabdyto atitikties sertifikato galiojimo atnaujinimą skelbiama AB „VIAMATIKA“ tinklalapyje.
		6. Jei po atitikties sertifikato galiojimo atnaujinimo yra susiaurinama sertifikavimo sritis, atliekami veiksmai, nustatyti atitinkamose 5.14 p. nuostatose.
		7. Kai po sustabdymo sertifikato galiojimas neatnaujinamas, sertifikato galiojimas panaikinamas anksčiau nustatyta tvarka.
	1. Sertifikavimo srities išplėtimas ar susiaurinimas
		1. Dėl sertifikavimo srities išplėtimo ir atitikties sertifikato papildymo naujais produktais, kurių techninės specifikacijos yra skirtingos, bet jie gaminami toje pačioje gamybos įmonėje pagal tą pačią vidinės gamybos kontrolės sistemą, gamintojas gali kreiptis į SC, pateikdamas paraišką. Šiuo atveju sertifikavimo sritis išplečiama vadovaujantis šių nuostatų 5.3-5.11 poskyriuose numatyta tvarka.
		2. Gamintojas, kuris pageidauja gauti atitikties sertifikatą papildomiems produktų tipams, gaminamiems toje pačioje gamybos įmonėje, pagal tą patį darnųjį standartą, kuriam atitikties sertifikatas jau išduotas, gali kreiptis į SC, pateikdamas tos pačios formos paraišką. SC tokiu atveju gali nutarti neatlikti gamybos įmonės ar VGK įvertinimo arba atlikti dalinį įvertinimą ir išduoti atitinkamą atitikties sertifikatą.
		3. Sertifikavimo sritis susiaurinama (iš srities pašalinant neatitiktinių produktų tipą ar jų grupę), kai priežiūros metu nustatoma ar gavus informaciją, kad sertifikuotų produktų tipas ar jų grupė nebeatitinka nustatytų sertifikavimo reikalavimų.
		4. Sertifikavimo sritis susiaurinama pagal šių nuostatų atitinkamų poskyrių reikalavimus: atliekant VGK vertinimą ir parengiant VGK bei atitikties įvertinimo ataskaitas; remiantis vertinamąja analize priimant ir pateikiant pareiškėjui nutarimą dėl srities susiaurinimo, jame nurodant tokio nutarimo priežastis; išduodant naują sertifikatą su susiaurinta sertifikavimo sritimi bei susigrąžinant senąjį ir panaikinant jo galiojimą; atitinkamai pakeičiant su pareiškėju pasirašytą licencinę sutartį; pagal licencinės sutarties nuostatas reikalaujant ženklinti CE ženklu tik naujojoje sertifikavimo srityje nurodytus produktus ar jų tipus; apie senojo panaikinimą ir naujojo sertifikato išdavimą skelbiant AB „VIAMATIKA“ tinklalapyje.
	2. Informavimas apie VGK sertifikavimo pakeitimus
		1. Jei SC atlieka pakeitimus atitinkamuose VGK sertifikavimo dokumentuose (nuostatų, procedūrų patikslinimai ar sertifikavimo schemos reikalavimų sertifikavimo procesui pakeitimai), apie pakeitimus VGK vertinime ir sertifikavime pareiškėjas informuojamas raštu, kurį pasirašo SC vadovas, arba žodžiu ar telefonu.
		2. Gamintojo VGK licencinės priežiūros metu (jei būtina, priežiūros veiksmai gali būti atlikti anksčiau, nei nustatyta licencinėje sutartyje) SC įsitikina, ar gamintojas atliko būtinus keitimus sertifikuotoje vidinės gamybos kontrolės sistemoje.
		3. Jei atliekant pakeitimų patikrinimo veiksmus nustatoma, kad reikalinga išplėsti ar susiaurinti sertifikavimo sritį, elgiamasi pagal šių nuostatų 5.14 poskyrio nuostatas.
		4. Jei sertifikavimo pakeitimas nėra produkto reikalavimų pakeitimas arba pakeitimas nėra esminis, ir neatliekami VGK vertinimo, vertinamosios analizės ar nutarimo priėmimo veiksmai, patikrinimo įrašuose SC nurodo priežastį, kodėl atitinkami veiksmai nebuvo atlikti.
1. APELIACIJOS, SKUNDAI, GINČAI
	1. Pareiškėjai, nepatenkinti SC veiksmais ar įvertinimo rezultatais, gali pateikti apeliacijas ar skundus paskelbtosios įstaigos AB „VIAMATIKA“ sertifikavimo centrui. Anoniminiai skundai nenagrinėjami.
	2. Apeliacijos ar skundo pateikėjas informuojamas, kad apeliacija, skundas gauti ir bus nagrinėjami. Tais atvejais, kai apeliacijos, skundai pateikiami telefonu, duomenys užrašomi ir paprašoma tą pačią informaciją pateikti raštu. Pagal sertifikavimo centro nustatytą tvarką apie apeliacijos, skundo nagrinėjimo rezultatus ir priimtą galutinį sprendimą nedelsiant informuojamas apeliacijos ar skundo pateikėjas.
	3. Tuo atveju, kai priimtas sprendimas dėl atitikties įvertinimo objekto netenkina pareiškėjo, pastarasis gali kreiptis į atitikties įvertinimo įstaigą, šiuo atveju į AB „VIAMATIKA“, arba į įgaliotąją įstaigą, pateikdamas apeliaciją sprendimo persvarstymui, kurį dėl šio objekto priėmė
	AB „VIAMATIKA“. Jei apeliacijos pateikėjas teisus, AB „VIAMATIKA“ nedelsiant atlieka visus su atitikties įvertinimo objektu susijusius darbus savo lėšomis.

 Kai priimtas sprendimas dėl AB „VIAMATIKA“ SC veiksmų netenkina skundo pateikėjo, pastarasis gali kreiptis į trečiąją nepriklausomą šalį. Jei skundo pateikėjas teisus (skundas pagrįstas),
AB „VIAMATIKA“ SC nedelsiant atlieka visus su atitikties vertinimu ir sertifikavimu susijusius darbus savo lėšomis.

 Ginčus, iškilusius tarp pareiškėjo ir SC, visais atvejais siekiama išspręsti taikiai, šalių tarpusavio susitarimu. Nepavykus susitarti, ginčas gali būti perduotas nagrinėti trečiajai nepriklausomai šaliai.

* 1. Apeliacijas ir skundus, atsižvelgiant į jų pobūdį, nagrinėja ir priima sprendimus
	AB „VIAMATIKA“ direktoriaus sudaroma apeliacijų ir skundų nagrinėjimo komisija.
1. ĮRAŠAI
	1. Sertifikavimo proceso įrašai saugomi taip, kad būtų užtikrinamas nuolatinis jų konfidencialumas. Visi duomenų įrašai (iš pareiškėjų gauti duomenys, paraiškos, sprendimai, sutartys, klausimynai gamintojams, ekspertų ataskaitos, įvertinimo ataskaitos, nutarimai, atitikties sertifikatų kopijos, licencinės sutartys bei priežiūros dokumentai), susiję su sertifikavimo procesu, saugomi SC atskiroje patalpoje, rakinamame seife. Duomenų įrašai tvarkomi kabinetuose, kuriuose klientai nepriimami.
	2. Sertifikavimo duomenų įrašus SC saugo mažiausiai vieną sertifikavimo ciklą, po to perduoda į archyvą, kuriame saugoma ne mažiau kaip 10 metų.
2. NUORODOS

Nuostatai parengti pagal šių dokumentų reikalavimus ir rekomendacijas:

* 1. Europos Parlamento ir Tarybos reglamentas (ES) Nr. 305/2011, kuriuo nustatomos suderintos statybos produktų rinkodaros sąlygos ir panaikinama Tarybos direktyva 89/106/EEC.
	2. LST EN ISO/IEC 17065:2012 „Atitikties įvertinimas. Reikalavimai, keliami produktų, procesų ir paslaugų sertifikavimo įstaigoms“.
	3. LST EN ISO/IEC 17067:2013 „Atitikties įvertinimas. Produktų sertifikavimo pagrindai ir produktų sertifikavimo schemų gairės (ISO/IEC 17067:2013)“.

1 priedas

VGK VERTINIMO KRITERIJAI

| **Vertinimo kriterijus** | **Vertinimo požymiai** |
| --- | --- |
| **1 ORGANIZAVIMAS** |
| **1.1 Atsakomybė ir įgaliojimai** | Ar yra personalo, kuris vadovauja, vykdo ir kontroliuoja darbą, nuo kurio priklauso kokybė, pareiginiai nuostatai |
| Ar šiuose nuostatuose numatyti personalo atsakomybė ir įgaliojimai |
| Ar apibrėžti savitarpio santykiai tarp šio personalo |
| Ar paskirti atsakingi asmenys už gaminamų produktų kokybę |
| Ar paskirti asmenys nustatantys, registruojantys ir nagrinėjantys produktų kokybės nukrypimus |
| **1.2 Vadovybės atstovas vidinei gamybos kontrolei** | Ar yra įmonės vadovo paskirtas įgaliotas asmuo, atsakingas už vidinę gamybos kontrolę |
| **1.3 Vadovybės priežiūra** | Ar vadovybė atlieka auditus, nustatydama, ar įdiegta VGK tenkina standarto reikalavimus |
| Ar rengiami, registruojami ir saugomi atliktų auditų dokumentai |
|  |
| **2 KONTROLĖS VEIKSMAI** |
| **2.1 Kokybės vadybos sistema, VGK vadovas, produkto tipo bandymas** | Ar įmonėje yra įdiegta ir funkcionuoja kokybės vadybos sistema (LST EN ISO 9001), susijusi su techninių specifikacijų reikalavimais |
| Jeigu TAIP, ar tai patvirtina galiojantis sertifikatas ir kieno išduotas |
| Ar produktų vidinės gamybos kontrolės sistema yra sudėtinė kokybės vadybos sistemos dalis |
| Ar įmonė turi parengusi vidinės gamybos kontrolės vadovą (tvarką, reglamentą) |
| Kokiam produktui/produktų grupei sukurta vidinės gamybos kontrolės sistema |
| Ar atlikti produkto tipo bandymai |
| **2.2 Dokumentacija ir kontrolės duomenys** | Ar vidinės gamybos kontrolės vadove yra parengtos procedūros, ar numatyti veiksmai ir atsakingi asmenys:  |
| - pirkimui |
| - gamybai |
| - gaminių kokybės kontrolei |
| - gatavos produkcijos priėmimui |
| - skundams ir reklamacijoms |
| - VGK auditui |
| - vidaus ir išorės dokumentų bei įrašų tvarkymui |
| - dokumentų rengimui, patvirtinimui ir paskirstymui |
| - keitimų rengimui ir registravimui |
| **2.3 Subrangovų atliekami darbai** | Ar tam tikra vidinės gamybos kontrolės veiksmų dalis atliekama subrangovų |
| Ar numatyta subrangovų atliekamų darbų kontrolė |
| Ar gamintojas prisiima atsakomybę už sutartinius darbus |
| **2.4 Žaliavos ir komponentai** | Ar yra dokumentacija, aprašanti žaliavos ir komponentų kilmę, jų šaltinį |
| Ar žaliava ir komponentai perkami, ar yra atitikties dokumentai |
| Ar atliekama žaliavos bei komponentų įeinamoji kontrolė |
| Ar gamintojas numato kenksmingų medžiagų (jei tokios yra) kontrolę ir jų kiekio nustatymą |
|  |
| **3 PRADINIS GAMYKLOS ĮVERTINIMAS, VADOVAVIMAS GAMYBAI** |
| **Kontrolė gamybos metu; technologinio proceso įranga; personalo, dalyvaujančio gamyboje, kvalifikacija; kenksmingų medžiagų ribos; produkcijos sandėliavimas; produkcijos atsekamumas** | Ar numatyti veiksmai produkto kokybei kontroliuoti gamybos metu: |
| - kaip tikrinti ir bandyti medžiagą, paimtą gamybos metu |
| - kaip eksploatuoti ir sureguliuoti technologinio proceso įrangą |
| - kaip pakeisti technologinį procesą, esant blogam orui ar dėl kitų priežasčių |
| - ar personalas, dalyvaujantis gamyboje, pakankamos kvalifikacijos ir apmokytas dirbti bei prižiūrėti gamybos įrengimus |
| Ar numatyti veiksmai, kad kenksmingos medžiagos (jei tokios yra) neviršytų leistinų ribų |
| Produkcijos sandėliavimas: |
| - ar kontroliuojama sandėliuojamos produkcijos kokybė |
| - ar sandėliavimo vietos ir produkcijos atsargos yra identifikuojamos |
| Ar numatyti veiksmai, užtikrinantys iš sandėlio imamos produkcijos kokybės pastovumą |
| Ar išlaikomas produkcijos kilmės ir rūšies atsekamumas iki jos panaudojimo ar pardavimo |
|  |
| **4 KONTROLĖ IR BANDYMAI** |
| **4.1 Bendrieji dalykai** | Ar yra visa kontrolei reikalinga bandymo įranga bei matavimo priemonės |
| Ar naudojami bandymų metodai ir bandymų įranga atitinka techninių specifikacijų reikalavimus ar naudojami juos pakeičiantys (kiti priimti) bandymų metodai ir įranga |
| Ar darbuotojų, atliekančių kontrolę, kompetencija pakankama |
| Ar yra minėtų darbuotojų pareiginiai nuostatai |
| Ar yra numatytas bandymų, kurių negali atlikti gamintojas, atlikimas kitoje bandymų laboratorijoje |
| Ar yra visi norminiai dokumentai bandymams atlikti |
|  |
| **4.2 Bandymo įranga ir matavimo priemonės** | Ar yra atsakingas asmuo už matavimo priemonių ir bandymų įrangos kontrolę, kalibravimą bei priežiūrą |
| Ar matavimo priemonių ir bandymo įrangos patikra atliekama periodiškai |
| Ar bandymo priemonės ir įranga atitinka bandymų standartų reikalavimus |
| Ar visos bandymų priemonės ir įranga turi patikros ar kalibravimo ženklus |
| Ar patikros bei kalibravimo dokumentai ir įrašai išsaugojami, tvarkingai segami |
| Ar yra parengtas matavimo priemonių ir įrangos sąrašas su nurodytomis kalibravimo ar patikros datomis |
| **4.3 Kontrolės, ėminių ėmimo ir bandymų apimtis ir periodiškumas** | Ar įmonės parengtame vidinės gamybos kontrolės vadove (tvarkoje, reglamente) aprašytas: |
| - ėminių ėmimo periodiškumas ir apimtis |
| - kontrolės bandymų periodiškumas ir apimtis |
| - ar ėminių ėmimo ir kontrolės bandymų periodiškumas bei apimtis atitinka standarto reikalavimus |
|  |
| **5 REGISTRACINIAI ĮRAŠAI** |
| **Rezultatų registravimas ir išsaugojimas** | Ar vidinės gamybos kontrolės rezultatai registruojami: |
| - nurodant ėminių ėmimo vietą, datą ir laiką |
| - kitą informaciją apie bandomąjį produktą (pvz., oro sąlygos) |
| - jei išbandytas produktas netenkina reikalavimų, ar registraciniuose įrašuose įrašoma pastaba apie priemones, kurių imamasi padėčiai ištaisyti (pvz.: pakartoti bandymą, pakoreguoti technologinį procesą) |
| - ar registraciniai įrašai išsaugomi teisės aktuose nustatytą laikotarpį |
|  |
| **6 GATAVOS PRODUKCIJOS PRIĖMIMAS** |
| **Procedūros tinkamumas** | Ar vidinės gamybos kontrolės sistemoje numatyta gatavos produkcijos priėmimo procedūra (tvarka): registracija, priėmimo būdas (metodas), atsakingas už priėmimą darbuotojas, priimtas kiekis, sandėliavimo ar išvežimo vieta |
|  |
| **7 EKSPLOATACINIŲ SAVYBIŲ DEKLARACIJOS IR CE ŽENKLINIMO ETIKETĖS** |
| **Atitiktis darniojo standarto reikalavimams, registracija** | Ar deklaracijos, etiketės atitinka CPR ir techninių specifikacijų reikalavimus |
| Ar numatyta eksploatacinių savybių deklaracijų registravimo ir saugojimo tvarka |
|  |
|  |
| **8 NEATITIKTINĖ PRODUKCIJA** |
| **Procedūros tinkamumas, elgimasis su neatitiktine produkcija, registracija** | Ar gamintojas turi neatitiktinės produkcijos valdymo procedūrą |
| Ar yra numatytos neatitiktinės produkcijos likvidavimo priemonės: |
| - perdirbama |
| - perklasifikuojama alternatyviam naudojimui |
| - panaikinama |
| - sandėliuojama tam skirtoje pažymėtoje vietoje |
| Ar neatitiktiniai produktai: |
| - registruojami |
| - ištiriami (nustatant neatitikties priežastis) |
| - jei reikalinga, ar atliekami koregavimo veiksmai |
|  |
| **9 SKUNDAI IR REKLAMACIJOS** |
| **Procedūros tinkamumas ir registracija** | Ar vidinės gamybos kontrolės sistemoje yra skundų ir reklamacijų valdymo procedūra |
| Ar skundai ir reklamacijos registruojami numatyta tvarka |
| Ar numatyta reagavimo į skundus registravimo tvarka |
| Ar numatyta skundų ir reklamacijų nagrinėjimo tvarka |
| Ar procedūroje numatytas sertifikavimo įstaigos informavimas apie gautus skundus ir reklamacijas |
|  |
| **10 SANDĖLIAVIMAS IR KROVIMAS** |
| **Kokybės užtikrinimas** | Ar išvengiama: |
| - produkto papildomo užteršimo |
| - segregacijos |
| Ar užtikrinamas krovimo įrangos ir sandėliavimo vietų švarumas |
|  |
| **11 TRANSPORTAVIMAS IR PAKAVIMAS** |
| **11.1 Transportavimas** | Ar gamintojo VGK nurodytos atsakomybės ribos už realizuojamos produkcijos transportavimą ir sandėliavimą |
| **11.2 Pakavimas** | Ar pakavimo būdai: |
| - papildomai neužteršia produkcijos |
| - nepakeičia produkcijos kokybės |
| Ar supakuotą produkciją lydinčiuose dokumentuose numatytos būtinos atsargumo priemonės ją kraunant ir sandėliuojant |
|  |
| **12 PERSONALO APMOKYMAS** |
| **Procedūros ir dokumentų tinkamumas** | Ar parengtos ir taikomos personalo, dalyvaujančio vidinės gamybos kontrolės sistemoje, mokymo procedūros |
| Ar vedami ir saugomi personalo, dalyvaujančio VGK, mokymo dokumentai |